PREMIERE PARTIE 29 



se débat, et, quant il est sur la perche, 

 tasche saillir au visaige ; se on l'amaigrist, 

 il ne le peut porter ; se on l'angresse il s'en- 

 fuit; pour tant tel austour riens ne vault. 

 Paoureux austour est difficile à enseigner: 

 car la paour lui fait fuyr le poing et le 

 loirre ou rappel. Austour qui a plumes 

 pandans sur les yeulx et le blanc d'iceulx 

 fort blanc, couleur comme rouge ou 

 tanné cler, a les signes de mauvaises con- 

 ditions, et de non revenir au rappel. Se 

 austour de telle forme est trouvé de bonne 

 condition, il sera tres-bon. Aucunes fois, 

 mais peu souvent, est trouvé austour de 

 mauvaise forme et conditions, tout au con- 

 traire aux bons signes d'austour, qui sera 

 legier, froys, peu souvent las, et qui pren- 

 dra les grans oyseaux. La proye de l'aus- 

 tour est faisan, malard, cane,oyesauvaige, 

 corneille, connys, lièvre. Il fiert petit che- 

 vreul et l'empesche tant que les chiens 

 le prennent plus facilement. 



